Diari Oficial de la Generalitat Valenciana


Sumari del DOGV 4239, del 30-04-2002 (2002/4075)

ACORD d'11 de març de 2002, de la Comissió Territorial d'Urbanisme d'Alacant, relatiu a la modificació puntual núm. 5 del Pla General d'Aspe.
---------------------------------------------------------------------------------------------------------------------------------------------

### Dades del document

Número de DOGV
:   4239

Data del DOGV
:   30-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4075


Data del document
:   11-03-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Aspe
    * pla d'urbanisme

ACORD d'11 de març de 2002, de la Comissió Territorial d'Urbanisme d'Alacant, relatiu a la modificació puntual núm. 5 del Pla General d'Aspe. [2002/4075]
  
Vist l'expedient de referència i sobre la base dels següents antecedents i consideracions:
  
Antecedents de fet
  
Primer
  
L'assumpte de referència es va sotmetre a informació pública durant un mes mitjançant Acord del ple de l'Ajuntament, del dia 14 d'abril de 2000, i es publicà l'anunci en el Diari Oficial de la Generalitat Valenciana, de 15 de maig de 2000, i en un dels diaris de major difusió provincial, el dia 12 de maig de 2000. Durant el pertinent període d'exposició pública no es van presentar al·legacions. El projecte es va aprovar provisionalment pel mateix òrgan, amb data 29 d'octubre de 2001.
  
Segon
  
La documentació està integrada per memòria informativa i justificativa i plans d'informació i d'ordenació.
  
Tercer
  
L'objecte de l'expedient és la reubicació de determinats espais dotacionals públics, vial i espais lliures, que corresponen tant al sòl urbà (zona 4, Serranica Àrea de Repartiment núm. 8) com al sòl urbanitzable detallat residencial confrontant (UE 1.3), sense alterar la delimitació d'ambdues zones ni els seus aprofitaments urbanístics. En concret la superfície de 37.107 m² en el sòl urbà zona 4 destinada a vial, passa a 36.414 m², el sistema d'espais lliures de 1.943 m², a 2.636 m², en l'àmbit de la UE 1.3 de sòl urbanitzable detallat residencial, la zona verda (L/J) passa de 5.880 m² a 7.440 m² i la xarxa viària de 10.017 m² a 8.657 m².
  
El present expedient sorgeix com a conseqüència del Pla Parcial modificatiu del sector 7 de sòl urbanitzable no detallat industrial del municipi, com a resultat de la modificació de l'ordenació estructural prevista en el Pla General d'Ordenació Urbana per al sector 7 que es realitza mitjançant el citat pla parcial de millora, i s'han tramitat aquests dos expedients de forma simultània.
  
En síntesi, la modificació proposada augmenta la dotació d'espais lliures en detriment del sistema viari, tant en la UE 1.3 del sòl urbanitzable, com en la zona 4, la Serranica, del sòl urbà, i es manté la superfície total de dotacions públiques en les dues zones.
  
Quart
  
Consta en l'expedient sol·licitud d'informe, amb data 19 de gener de 2001, al Servei de Vies i Obres de la Diputació Provincial. El representant d'aquest, en aquesta Comissió, manifesta que l'informe del citat organisme és favorable encara que pendent de remissió.
  
Consideracions tecnicojurídiques
  
Primera
  
La tramitació ha sigut de conformitat amb el que estableix l'article 38, per remissió del 55.1 i els concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU) i l'article 174 del Reglament de Planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.
  
Segona
  
La documentació s'estima, en línies generals, completa, en funció de les característiques del municipi i de l'objecte de la modificació, a l'efecte del compliment de l'article 27 de la LRAU.
  
Tercera
  
Les determinacions contingudes en el present expedient es consideren correctes, des del punt de vista de les exigències de política urbanística i territorial de la Generalitat, tal com s'arreplega en l'article 40 de la LRAU.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell.
  
Vistos els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda:
  
1. Aprovar definitivament la modificació puntual núm. 5 del Pla General del municipi d'Aspe.
  
2. Publicar íntegrament el present acord d'aprovació en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que no té el document de Normes Urbanístiques.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un més, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 11 de març de 2002.- El secretari de la Comissió Territorial d'Urbanisme, p.o., el cap de la Secció de Planejament: Juan Frasés Juan.